เกษตรจังหวัดนครราชสีมา เตรียมผลักดันวิสาหกิจชุมชนน้ำเพียงดิน(เลี้ยงจิ้งหรีด) ก้าวสู่แปลงใหญ่ ร่วมคิด ร่วมทำ นำสู่ความสำเร็จ
นายกังสดาล สวัสดิ์ชัย เกษตรจังหวัดนครราชสีมา พร้อมด้วยนายวรกร เปรื่องค้า หัวหน้ากลุ่มอารักขาพืช นางสมพิส ทองดีนอก หัวหน้ากลุ่มยุทธศาสตร์และสารสนเทศ และนางปาริชาติ นาคประกอบ เกษตรอำเภอพิมาย ลงพื้นที่เยี่ยมเยียนวิสาหกิจชุมชนแปรรูป (2019) น้ำเพียงดิน ตำบลโบสถ์ อำเภอพิมาย จังหวัดนครราชสีมาเกษตรจังหวัดนครราชสีมา เปิดเผยว่า วิสาหกิจชุมชนแปรรูป(2019)น้ำเพียงดิน รวมกลุ่มทำกิจกรรมเลี้ยงจิ้งหรีดและแปรรูป มีการจำหน่ายในต่างประเทศและต่างประเทศ มีการจดทะเบียนวิสาหกิจชุมชนเมื่อปี 2561 ซึ่งกลุ่มฯ มีความต้องการพัฒนาในด้านการอบรมมาตรฐานการผลิตจิ้งหรีด GAP และรวมกลุ่มจัดตั้งเป็นแปลงใหญ่ โดยสำนักงานเกษตรจังหวัดและสำนักงานเกษตรอำเภอพิมาย พร้อมสนับสนุนให้มีการจัดตั้งเป็นกลุ่มแปลงใหญ่ เพื่อให้เกิดการพัฒนาและความยั่งยืนของการประกอบอาชีพ ทุกคนร่วมผลิต ร่วมบริหาร ร่วมหาปัจจัยการผลิต ร่วมรับผลประโยชน์ ซึ่งเป้าหมายของแปลงใหญ่เพื่อให้ประสบความสำเร็จคือ การลดต้นทุน การเพิ่มผลผลิต พัฒนาคุณภาพ/พัฒนามาตรฐานสินค้า การบริหารจัดการและการตลาด ซึ่งหากกลุ่มฯ มีความตั้งใจและดำเนินกิจกรรมตามเป้าหมายก็จะส่งผลต่อความสำเร็จได้ในอนาคตอันใกล้